《和宁致陶幽怀》
元代·文矩

时雨息氛翳，高林嘒风蝉。端居惬孤尚，图书静当轩。

凉飔薄棂户，微爽生简编。客来聊与乐，客去自复眠。

徜徉永今夕，庶以全吾天。

作者简介：长沙人，字子方。有才辩。卢挚廉访湖南，辟署书吏。成宗大德间授荆湖北道宣慰司照磨。英宗时选为礼部郎中，奉使安南，复命，进太常礼仪院判官卒。工诗文。有《子方集》。